හදිසි නීතිය දීර්ඝ කර ගැනීම සඳහා මේ මස 9දා පැවැත්වෙන පාර්ලිමේන්තු විශේෂ රැස්වීම සම්බන්ධයෙන් වැඩි විස්තර ලබාගැනීමට පාර්ලිමේන්තු මහලේකම්වරයා දුරකථන අංක හතරක් ලබාදී තිබේ. 011 – 2777549, 011 – 2777273, 011 – 2777304, 011 – 2777367 එම දුරකථන අංක හතරයි.එම දුරකථනවලට කතා කොට පාර්ලිමේන්තුවේ සභාලේඛන කාර්යාලයේ සහකාර අධ්‍යක්‍ෂවරුන් වන එච්. ඊ. ජනකාන්ත සිල්වා සහ එස්. ඩී. ශාන්ත සෑම් යන මහත්වරුන්ගෙන් විස්තර දැනගත හැකිය.මාර්තු 9දා පෙරවරු 9.30ට මෙම රැස්වීම කැඳවා ඇත්තේ, ජනාධිපතිතුමන් විසින් ප්‍රකාශයට පත්කළ හදිසි අවස්ථාව සඳහා පාර්ලිමේන්තු අනුමැතිය ලබා ගැනීමට බව පාර්ලිමේන්තු මහලේකම්වරයා නිකුත් කළ විශේෂ නිවේදනයක සඳහන් වේ.